Θέμα: Modern Greek Language (Secondary School)
Ερώτηση: Φιλοξενία: Καθαρά ελληνική λέξη! Η λέξη φιλοξενία προέρχεται από το φιλώ (αγαπώ) συν ξένος και αναφέρεται στην πράξη υποδοχής και φροντίδας ενός ξένου στο σπίτι κάποιου. Οι αρχαίοι Έλληνες θεωρούσαν ότι οι ξένοι ήταν σταλμένοι από τους θεούς, με προστάτη τον Δία, που του απέδιδαν μάλιστα και το επίθετο Ξένιος. Η πεποίθησή τους ήταν ότι οι ίδιοι οι θεοί μεταμορφώνονταν και τους επισκέπτονταν, ώστε να τους ελέγξουν για την τήρηση και υπακοή των θρησκευτικών κανόνων. Οι συνήθειες των αρχαίων Ελλήνων, όπως τα ταξίδια και το εμπόριο, είχαν ως αποτέλεσμα να βρίσκονται σε συνεχή μετακίνηση με ανάγκη για στέγη, τροφή ή προστασία. Επιπλέον, οι ξένοι ήταν πηγή πληροφοριών και ενημέρωσης για τον υπόλοιπο κόσμο λόγω της έλλειψης μέσων επικοινωνίας. Στο σπίτι υπήρχε ειδικό δωμάτιο, ο «ξενώνας». Η ηθική υποχρέωση για την παροχή φιλοξενίας ήταν να προσφέρεται σε κάθε ξένο, οι ξένοι να αντιμετωπίζονται όλοι με τον ίδιο σεβασμό και να μη σηκώσουν ποτέ όπλα ο ένας ενάντια στον άλλο. Η υλική υποχρέωση ήταν η υποδοχή και περιποίηση με την προσφορά γεύματος, λουτρού και ύπνου. Στο τέλος της παραμονής αποχαιρετίζονταν με ευχές και δώρα και με αυτό τον τρόπο συνδέονταν με δεσμούς φιλίας που κληροδοτούνταν και στους απογόνους τους. Σήμερα η φιλοξενία παραμένει αξία σημαντική για τους Έλληνες και εξακολουθεί να είναι ιδιαίτερα ζεστή σε μερικά σημεία της Ελλάδας, όπως στην Κρήτη, για παράδειγμα, που ανοίγουν με χαρά τα σπίτια τους και καλούν τους ξένους για κέρασμα. Η έννοια της φιλοξενίας σήμερα επεκτάθηκε στον τουρισμό και είναι στα χέρια των επαγγελματιών του χώρου. https://www.bookingdeals.gr/index.php?page=news&nid=37 Διασκευάστηκε για τις ανάγκες της εξέτασης. Βρες τη σωστή επιλογή (σωστό/λάθος) σχετικά με την παρακάτω πρόταση, με βάση τα περιεχόμενα του κειμένου: Ο ξένος δεν ήταν υποχρεωτικό να είναι φίλος με τα παιδιά του οικοδεσπότη.
Επιλογές:
Σωστό
Λάθος
Σωστή απάντηση (αριθμός επιλογής, από 0): 1